**Žiadosť o vykonanie kontroly hlavným kontrolórom obce Rastislavice.**

Poslanci obecného zastupiteľstva v Rastislaviciach touto cestou žiadajú o vykonanie kontroly v nasledovných bodoch:

1. Kontrola záverečného účtu obce Rastislavice za rok 2022, výhrady aj dodržiavanie prijatých opatrení k záverečnému účtu.
2. Kontrola finančnej disciplíny v roku 2023
3. Kontrola uznesení za rok 2023, konkrétne podľa bodov nižšie
4. Kontrola bodov v detailoch nižšie

Kontrolu žiadame vykonať do 31/03/2024 a výsledky kontroly zaslať na emailové adresy poslancov obecného zastupiteľstva.

**1/ ZÁVEREČNÝ ÚČET Za rok 2022**

* **Vykonanie podrobnej kontroly a odborné stanovisko k výhrade č.1 – Prostriedky z predchádzajúcich rokov a tvorba rezervného fondu**
* **Vykonanie podrobnej kontroly a odborné stanovisko k príjmovým finančným operáciám /výhrada č.3/**

***Výhrada č. 1***

*- Prostriedky z predchádzajúcich rokov - záverečný účet z roku 2021 má prebytok 36727,09.*

*Z tejto sumy mal byť tvorený rezervný fond vo výške 100 percent, keďže nemáme iné fondy*

*(Tak, ako je zverejnené v zápisnici zo zasadnutia z 20ho júna 2022). Žiadam informácie, ako boli použité dané prostriedky a preverenie situácie, či bolo s danými prostriedkami nakladané dodržaním litery zákona.*

***Navrhované opatrenie:***

*1/ Obecné zastupiteľstvo žiada hlavnú kontrolórku o vykonanie podrobnej kontroly a odborné*

*stanovisko.*

*2/ Informovať ekonómku obce Rastislavice o odbornom stanovisku hlavnej kontrolórky*

***Výhrada č. 2***

*Schvaľovanie úprav rozpočtu po čerpaní prostriedkov – Obecné zastupiteľstvo upozorňuje, že v roku*

*2022 boli čerpané prostriedky bez schválenia obecného zastupiteľstva a 31ho decembra bola*

*schválená posledná úprava do výšky čerpania. Žiadame, aby sa táto situácia neopakovala a aby bolo*

*zdokumentované, že obecné zastupiteľstvo upozorňovalo na tento fakt pani kontrolórku.*

*Zároveň žiadame, aby bola prísne dodržiavaná finančná disciplína , žiadame pravidelnú a dôslednú*

*kontrolu plnenia rozpočtu a dodržiavania finančnej disciplíny.*

***Navrhované opatrenie:***

*1/ Vzhľadom k tomu, že aj počas roka 2023 sú čerpané prostriedky bez schválenia obecného*

*zastupiteľstva, Obecné zastupiteľstvo žiada úpravu Zásad hospodárenia a nakladania s finančnými*

*prostriedkami obce Rastislavice, časť siedma, článok 20: Kompetencie starostu obce pri*

*rozhodovaní o rozpočtových opatreniach. Starosta obce nie je oprávnený vykonať rozpočtové opatrenia bez predchádzajúceho súhlasu obecného zastupiteľstva*

*2/Informovať zamestnancov obecného úradu o Zásadách hospodárenia a nakladania s finančnými*

*prostriedkami obce Rastislavice*

***Výhrada č.3***

*Strana 6 – Príjmové finančné operácie*

*V uznesení obecného zastupiteľstva č.3/2022 zo dňa 31.12.2022 bolo schválené použitie prostriedkov*

*z predchádzajúcich rokov v sume 20 768 EUR*

*– žiadame preverenie situácie, vzhľadom k tomu , že v zápisnici daná informácia nie je. Pre*

*budúcnosť je potrebné, aby sa údaje zhodovali so zápisnicami obecného zastupiteľstva.*

***Navrhované opatrenie:***

*1/ Obecné zastupiteľstvo žiada hlavnú kontrolórku o vykonanie podrobnej kontroly a odborné*

*stanovisko.*

*2/ Informovať obecné zastupiteľstvo a ekonómku obce o zisteniach*

**2/ Dodržiavanie finančnej disciplíny v roku 2023 a kontrola hospodárenia – Rozpočet bol v priebehu roka 2023 upravovaný bez predchádzajúceho schválenia obecným zastupiteľstvom – žiadame o kontrolu finančnej disciplíny odborné stanovisko. Posledná schválená úprava rozpočtu bola v auguste 2023.**

**3/ Kontrola uznesení za rok 2023:**

* Preplatenie faktúry v sume 3000€ za PD na zateplenie školy. – Bolo potvrdené pani riaditeľkou aj starostkou, že projekt bude opravený po vyplatení faktúry
* Návrhy k úprave vedenia pokladne: Dane rozdeľovať podľa typu dane, nákupy rozdeliť podľa ekonomickej klasifikácie rozpočtovej klasifikácie
* Kúpa elektronickej knihy jázd (GPS)
* Zaobstaranie platobného terminálu na možnosť platby kartou
* Pripomienky k úprave rozpočtu schválenej v júli 2023, že budú prostriedky pôvodne plánované na kúpu pozemku pod bytovkami do konca roka vrátené na pôvodný účel.

**4/ Kontrola bodov:**

* Dotácia na altánok pre školu – kto bol príjemca dotácie a jej podmienky
* Festival „Zahoreli zore“, - sa nikdy nekonal, účelové prostriedky použila obec na slávnosť pre seniorov

Návrh žiadosti bol prerokovaný na 22. zasadnutí obecného zastupiteľstva dňa 06.02.2024 a následne schválený:

ZA: 5

PROTI: 0

ZDRŽAL SA: 2